section_heading: Kritika
paragraph_text: Tako je nezadovoljni kritičar Tim Jones na siteu Themanime.org u svojoj recenziji zaključio: "Ima puno sjajnih, zabavnih i ugodnih animea. Wedding Peach nije jedan od njih... Ovaj anime ima hrpu problema (osim onog očitog da je uopće animiran) i ja ću vam ih sve izdvojiti. Zašto? Tako da ne morate trošiti svoje vrijeme na ovu glupost kao ja. Prvi problem su likovi. Wedding Peach ima neke od najjadnijih, najneinspirirajućih likova u povijesti animea. Hanasaki Momoko, glavna junakinja, je čisti klon od Usagi Tsukino." Rowena Rim Lei je na siteu Animecritic.com zapisala: "Svaka epizoda ima svoje čudovište dana a priča napreduje polagano s njihovim susretima. Svaki važniji protagonist ima vlastiti solidni podzaplet i pozadinu, nešto što anime Sailor Moon nije dovoljno priskrbio. To daje više dubine likovima iz animea Wedding Peach, no njih ionako ima samo četvero u usporedbi sa 13 sailor senshija iz Sailor Moon. Animacija je dobra i ja sam sigurna da su isti ljudi koji su radili na Sailor Moon radili i na Wedding Peach... Ukratko, Wedding Peach je prosječan anime. Usprkos njenom manjku originalnosti ipak mi se učinio kao zabavno iskustvo".